Diari Oficial de la Generalitat Valenciana


Sumari del DOGV 8062, del 14-06-2017 (2017/4460)

RESOLUCIÓ de 19 de maig de 2017, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del programa 422.50, Promoció del valencià i gestió del multilingüisme, per ingressos finalistes no previstos de la Unió Europea, per import de 24.489,20 euros. Expedient número 09.015/17-041.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8062

Data del DOGV
:   14-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4460


Data del document
:   19-05-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de maig de 2017, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del programa 422.50, Promoció del valencià i gestió del multilingüisme, per ingressos finalistes no previstos de la Unió Europea, per import de 24.489,20 euros. Expedient número 09.015/17-041. [2017/4460]  
L'Organisme Autònom de Programes Educatius Europeus i la Generalitat, a través de la, llavors, Conselleria d'Educació, Cultura i Esport van subscriure, en el marc del Programa ERASMUS+ associacions estratègiques educatives, el conveni de subvenció 7142-4-QM32-ZS587-576384, per al desenvolupament del projecte europeu «A bridge between cultures», que analitza la situació d'integració de l'alumnat gitano i les seues famílies a fi de millorar el seu èxit escolar. En el projecte, amb una duració de tres anys que finalitza el 31 agost de 2017, participen diversos socis europeus, i és la conselleria la que assumeix el rol de soci coordinador econòmic. La subvenció total de la Unió Europea al projecte ascendeix a un màxim de 235.851 euros, dels quals 61.223 euros es gestionaran directament per la conselleria i 174.628 per la resta dels socis col·laboradors.  
El conveni estableix com a forma de pagament, una primera entrega en el moment de la firma del 40 % de la subvenció, un altre 40 % una vegada justificat almenys el 70 % de la quantitat rebuda en el primer pagament i, el 20 % restant correspon a la liquidació, una vegada presentat l'informe final. En l'exercici 2015 i una vegada rebut el primer pagament del 40 % de la subvenció, es van generar crèdits per import de 24.489,20 euros que es corresponia amb la part proporcional del primer pagament a gestionar directament.  
En haver-se rebut el segon pagament, d'un altre 40 % i no incloure el pressupost cap previsió per aquest concepte, la Conselleria d'Educació, Investigació, Cultura i Esport, proposa una nova generació per import de 24.489,20 euros, en aquest cas en el capítol 2 del programa 422.50, que ha assumit les competències de gestió del multilingüisme i programes europeus.  
A aquest efecte i en virtut del que disposen els articles 21 i 24 de la Llei 14/2016, de Pressupostos de la Generalitat per a l'exercici 2017, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza l'augment del pressupost d'ingressos en l'aplicació 492.01, Transferències corrents de la Unió Europea. Àrea d'Educació i Investigació, per import de 24.489,20 euros.  
  
Segon  
S'autoritza un augment de crèdit en l'aplicació 33.21.46.135.71.9 per import de 24.489,20 euros.  
  
Tercer  
Com a conseqüència de l'import generat, es modifica la FP3, «Detall d'ingressos afectes», del programa 422.50, incloent-hi els relatius a l'aplicació 492.01, en els termes següents:  
  
Codi ingrés Origen/Destinació del finançament Cap. Línia Import  
492.01 Altres transferències de la Unió Europea. Àrea d'Educació i Investigació.  
Projecte «A brigde between cultures» 2 24.489,20  
  
  
València, 19 de maig de 2017.- El conseller d'Hisenda i Model Econòmic: Vicent Soler i Marco.